Hotărârea Curții (Camera a cincea) din 30 aprilie 2025 (cerere de decizie preliminară formulată de Oberlandesgericht Frankfurt am Main – Germania) – Procedură penală împotriva lui ZZ
[Cauza C-246/241, Generalstaatsanwaltschaft Frankfurt am Main (Export de numerar în Rusia)]
[Trimitere preliminară – Politica externă și de securitate comună – Măsuri restrictive având în vedere acțiunile Rusiei de destabilizare a situației în Ucraina – Regulamentul (UE) nr. 833/2014 – Articolul 5i alineatul (2) litera (a) – Interdicția de a exporta bancnote exprimate în euro – Derogare în cazul exportului necesar pentru uz personal – Bancnote destinate să acopere cheltuieli medicale]
Limba de procedură: germana
Instanța de trimitere
Oberlandesgericht Frankfurt am Main
Partea din procedura penală principală
Inculpată: ZZ
cu participarea: Generalstaatsanwaltschaft Frankfurt am Main
Dispozitivul
Articolul 5i alineatul (2) litera (a) din Regulamentul (UE) nr. 833/2014 al Consiliului din 31 iulie 2014 privind măsuri restrictive având în vedere acțiunile Rusiei de destabilizare a situației în Ucraina, astfel cum a fost modificat prin Regulamentul (UE) 2022/595 al Comisiei din 11 aprilie 2022,
trebuie interpretat în sensul că
exportul de bancnote exprimate în euro de către o persoană care călătorește în Rusia, în vederea finanțării unor tratamente medicale de care persoana respectivă dorește să beneficieze în această țară terță, nu constituie un export necesar pentru uzul personal al persoanei menționate, în sensul acestei dispoziții.
____________
1     JO C, C/2024/4309.